kardosdrur/scandi-wiki huggingface dataset:
19 Kids and Counting

19 Kids and Counting (Tidligere kaldet 17 Kids and Counting og 18 Kids and Counting) er et amerikansk reality tv-show på kanalen TLC, der følger Jim Bob og Michelle Duggar og deres 19 børn. Parret har 9 piger og 10 drenge, hvis navne alle starter med bogstavet "J". 

Serien startede d. 29. september 2008, og den 19. maj 2015 startede sæson 10, men allerede tre dage efter sæsonens start, blev tv-showet suspenderet. Dette skete efter anklager om at Duggar-parrets ældste søn, Josh, skulle have forulempet mindst fem mindreårige piger, herunder nogle af hans søstre. Disse episoder indtraf i 2002-2003, men blev ikke anmeldt før 2006, og først i 2015 kom anmeldelserne frem i offentligheden .

Familien
Forældre
James Robert "Jim Bob" Duggar - født d. 18. juli 1965; andet af to børn
Michelle Annette Duggar (Ruark) - født d. 13. september 1966; syvende af syv børn

Jim Bob er gift med Michelle siden 21 juli 1984. 

Børnene

Joshs familie
Joshua "Josh" James (første af nitten børn) er gift med Anna Renée Keller (født d. 23. juni 1988; femtedel af otte børn) siden 26 september 2008. 

Børnene

John-Davids familie
John-David Duggar (tredje af nitten børn) er gift med Abbie Grace Burnett (født d. 6. april 1992; fjerde af otte børn; sygeplejerske), siden 3 november 2018.

Børnene

Jills familie
Jill Michelle Duggar (fjerde af syv børn; tidligere jordemoder) er gift med Derick Michael Dillard (født d. 9. marts 1989; første af to børn; pastor) siden 21 juni 2014.

Børnene

Jessas familie
Jessa Lauren Duggar (femtedel af nitten børn) er gift med Benjamin "Ben" Michael Seewald (født d. 19. maj 1995; første af syv børn) siden 1 november 2014. 

Børnene

Jingers familie
Jinger Nicole Duggar (sjette af nitten børn) er gift med Jeremy Joseph Vuolo (født d.5. september 1987; tredje af tre børn; tidligere fodboldspiller nu pastor) siden 5 november 2016. 

Børnene

Josephs famile
Joseph "Joe" Garrett Duggar (syvende af nitten børn) er gift med Kendra Renée Caldwell (født d.11 august 1998; før otte børn) siden 8 september 2017. 

Børnene

Josiahs famile
Josiah "Si" Matthew Duggar (ottende af nitten børn) er gift med Lauren Milagro Swanson (født d.18 maj 1998; før ni børn) siden 30. juni 2018. 

Børnene

Joy-Annas famile
Joy-Anna (niende af nitten børn) er gift med Austin Martyn Forsyth (født d.13. december 1993; andet af to børn) siden 26 maj 2017. 

Børnene

Jedediahs famile
Jedediah Robert (tiende af nitten børn) er gift med Katelyn Koryn Nakatsu (født d.29. juli 1998; andet af to børn) siden 3 april 2021. 

Børnene

Jeremiahs famile
Jeremiah Robert (elvte af nitten børn) er gift med Hannah Marlys Wissman (født d.23. juni 1995; niende af 13 børn) siden 26 marts 2022. 

Børnene

Referencer

Eksterne henvisninger 
 

Realityshows fra USA
Amerikanske tv-serier fra 2010'erne
Tv-programmer fra TLC
Vordingborg-senderen

Vordingborg-senderen er en 320,3 meter høj mast, der anvendes til digital TV-transmission. Masten står 54,6 meter over havet, og har dermed en totalhøjde over havet på 374,9 meter.

Masten blev indviet 30. september 1989, som den sidste af de 16 hovedsendere i TV2’s sendenet, der blev etableret mellem 1988-89. Vordingborg-senderen blev en af de 18 hovedsendere i det nye landbaserede digitale sendenet, da det analoge sendenet i Danmark slukkede 31. oktober 2009.

Noter 

Sendestationer i Danmark
Bygninger, konstruktioner og anlæg i Vordingborg Kommune
Hans Bugislav af Slesvig-Holsten-Sønderborg-Nordborg

Hans Bugislav, hertug af Slesvig-Holsten-Sønderborg-Nordborg (; født 30. september 1629, død 17. december 1679) var en af de mange afdelte sønderborgske hertuger. Han var hertug af Slesvig-Holsten-Sønderborg-Nordborg fra 1658 til 1669.

Han var søn af Hertug Frederik af Slesvig-Holsten-Sønderborg-Nordborg. Ved faderens død i 1658 arvede han faderens lille hertugdømme omkring Nordborg på Als, men allerede i 1669 gik han fallit, og Nordborg blev inddraget under kronen.

Biografi 
Hans Bugislav blev født den 30. september 1629 i Nordborg som det ældste barn af hertug Frederik af Slesvig-Holsten-Sønderborg-Nordborg i hans første ægteskab med Juliane af Sachsen-Lauenburg. Ved faderens død i 1658 arvede han det lille hertugdømme på Als, der imidlertid allerede der var stærkt forgældet. I 1665 udbrød der brand på Nordborg Slot, og det nedbrændte. I 1669 gik Hertug Hans Bugislav fallit og fik frataget sit len, som blev inddraget under kronen. I 1676 overdrog kongen Nordborg til Hans Bugislavs fætter, August af Plön i et mageskifte for Oldenborg. Hans Bugislav døde den 17. december 1679 i Nordborg.

Eksterne links 
 Hans den Yngres efterkommere

Sønderborgske fyrstelige
Huset Oldenburg
Hertuger af Slesvig-Holsten-Sønderborg-Nordborg
Personer fra Nordborg
Liv Hansen

Liv Hansen (født 25. oktober 1985 i København) er en dansk skuespiller, som er uddannet fra Lee Strasberg Theatre & Film Institute i Los Angeles. Hun har medvirket i en række film og tv-serier i England og Canada og spiller hovedrollen i den britiske krimifilm Caught In-Between (2023). Hun har en betydelig rolle i science-fiction-filmen A Universe Apart (2023) og spillede en hovedrolle i kortfilmen Born Evil (2018), der blev nomineret til bedste film ved den internationale filmfestival i Sitges.

Filmografi 
Liv Hansen har medvirket i blandt andet følgende film:
 Last Chance Casting (tv-film) (2011)
 Innocent (tv-film) (2011)
 Anna Karenina (2012)
 Tarzan (2016)
Born Evil (2017)
Fantastiske Skabninger 2: Grindelwalds Forbrydelser
Marital Arts (2020)
Roadblock (2021)
A Universe Apart (2023)
Caught In-Between (2023)

Tv 
 Bryggeren (1997)
 Hiccups (2010)
 Endgame (2011)
 Smallville (2011)
 Arctic Air (2012)
 Halo 4: Forward Into Dawn (TV Mini-Series) (2012)
 Police Cops (2012)
 Almost Human (2013)

Andet 
 Tv-reklame for Febreze (kun vist i England)

Referencer

Eksterne henvisninger 
 

Skuespillere fra Danmark
Skuespillere fra USA
Frederiksgade

Frederiksgade er en gade i kvarteret Frederiksstaden i Indre By i København. Den går fra Store Kongensgade til Toldbodgade ved Amaliehaven og havnekanten og passerer undervejs Marmorkirken, Bredgade og Amalienborg Slotsplads med kongeslottet Amalienborg. Ved Marmorkirken er gaden delt i to, der går i kurve rundt om kirken, før de mødes på den anden side.

Delen fra Marmorkirken til havnekanten udgør den såkaldte Amalienborg-aksen, den kortere men mere prominente af de to akser som Frederiksstaden er centreret omkring. På Amalienborg Slotsplads krydser Frederiksgade Amaliegade, den anden længere akse. På midten af pladsen hvor de to akser mødes, står Jacques Salys rytterstatue af kong Frederik 5. med front mod Marmorkirken.

I nyere tid er Amalienborg-aksen blevet forlænget og genfortolket. I 1983 blev den lille Amaliehaven anlagt mellem  Amalienborg og havnekanten med et stort centralt springvand, der ligger lige på aksen. Med anlæggelsen af operahuset på Holmen mellem 2001 og 2004 blev aksen desuden forlænget over havnen. Begge projekter blev udtænkt og finansieret af A.P. Møller og Hustru Chastine Mc-Kinney Møllers Fond til almene Formaal og var kontroversielle ved respektive anlæggelser.

Noter

Eksterne henvisninger 

 Frederiksgade  på indenforvoldene.dk

Gader i Indre By (København)
Hjalgrím Elttør

Hjalgrím Elttør (født 3. marts 1983) er en færøsk fodboldspiller, der spiller som angriber for KÍ Klaksvík, der spiller i landets bedste fodboldrække, Færøernes førstedivision i fodbold. Han spiller desuden for , hvor han har optrådt 28 gange.

Referencer

Eksterne henvisninger 
 Hjalgrím Elttør på FaroeSoccer.com

Fodboldspillere fra Færøerne
Fodboldspillere fra Fremad Amager
Fodboldspillere fra B36
Fodboldspillere fra KÍ Klaksvík
John Aitken

John Aitken (født 1870, død 1919) var en skotsk fodboldspiller. Hans primære position på banen var som angriber. Han blev født i Dumfries. Han spillede for Kings Rifle Volunteers og Manchester United F.C. i sin karriere. John Aitken fik sin debut for Manchester United F.C. i en kamp mod Crewe Alexandria i 1895, en kamp som Manchester United vandt med 5-0. Han spillede i Manchester United F.C. fra 1895 til 1896.

Referencer 

Fodboldspillere fra Skotland
Fodboldspillere fra Manchester United F.C.
Peter Abbott

Peter Ashley Abbott (født 1. oktober 1953 i Rotherham, South Yorkshire) er en engelsk tidligere professionel fodboldspiller, der spillede som angriber. 

Han spillede i sin aktive karriere for Manchester United, Swansea City, Hartford Bicentennials, Crewe Alexandra og Southend United.

Referencer

Eksterne henvisninger 
Peter Abbott på ENFA
Peter Abbott på NASL

Fodboldspillere fra England
Fodboldspillere fra Manchester United F.C.
Fodboldspillere fra Swansea City A.F.C.
Fodboldspillere fra Crewe Alexandra F.C.
Fodboldspillere fra Southend United F.C.
Esplanaden

Esplanaden er en gade i Indre By i København. Den går fra Store Kongensgade og langs sydsiden af fæstningsanlægget Kastellet og Churchillparken til Nordre Toldbod ved havnekanten og passerer Bornholmsgade, Grønningen, Bredgade og Amaliegade undervejs. Gaden udgør den nordvestlige grænse for kvarteret Frederiksstaden.

Gaden er bedst kendt for at lægge adresse til hovedkvarteret for A.P. Møller - Mærsk, verdens største shippingvirksomhed, der ligger for enden af gaden, ud mod havnen. I danske medier og daglig tale bruges gadenavnet ofte som et synonym for virksomhedens topledelse.

Historie 

Gaden ligger på Kastellets tidligere esplanade. Gaden hed tidligere Toldbodvej og var skabt som en adgangsvej til toldboden ved Nordre Toldbod. Her supplerede den Toldbodgade, der ligger langs havnekanten.

I 1780'erne blev der etableret et område med 3.000 træer fra Jægersborg Dyrehave mellem enden af Bredgade og havnekanten lidt for Toldbodgade, og det blev hurtigt populært at promenere her. På samme tid begyndte de første huse at dukke op langs sydsiden af Toldbodvej. Området skiftede dog karakter med anlæggelsen af portanlægget ved Nordre Toldbod i 1868, Det Kongelige Søkort-Arkiv i 1873 og senere Frihedsmuseet.

21. oktober 1885 blev daværende konseilspræsident Jacob Brønnum Scavenius Estrup udsat for et mislykket attentatforsøg udfor nr. 34 af Julius Rasmussen.

I det 19. århundrede havde gardehusarerne kaserne i begyndelsen af gaden, først på den nordlige side og senere også i en bygning på sydsiden. Kasernen blev revet ned omkring 1900 og området bebygget i forbindelse med en omlægning af Grønningen. 29. juni 1903 blev der vedtaget en plan for området mellem Toldbodvej, Grønningen og Store Kongensgade, hvor der anlagdes fire små gader med navne fra Bornholm.

Toldbodvej blev omdøbt til Esplanaden i 1953.

Kendte bygninger og beboere 
Flere af gadens bygninger blev tegnet af Andreas Hallander, herunder de to bygninger på hjørnet af Amaliegade, nr. 46 fra 1791 og nr. 48 fra 1789, der begge er fredede. Nr. 6 fra 1785 blev tegnet af Andreas Kirkerup.

Nr. 15 blev fuldført i 1850 i neoklassisk stil af Gustav Friedrich Hetsch. Den huser nu A.P. Møller og Hustru Chastine Mc-Kinney Møllers Fond til almene Formaal. Bertelsen & Scheving fuldførte en omfattende renovering af bygningen i 2013. Nr. 19 blev tegnet af Vilhelm Petersen og bygget i 1872-1873. Den husede oprindeligt Det Kongelige Søkort-Arkiv og Danmarks Meteorologiske Institut.

Restaurant Lumskebugten blev etableret i nummer 21 i 1854.

Noter

Eksterne henvisninger 

 Esplanaden  på indenforvoldene.dk

Gader i Indre By (København)
Høje Taastrup-banen

Høje Taastrup-banen er en jernbane mellem Københavns Hovedbanegård og Høje Taastrup og en del af Københavns S-bane. Banen ligger parallelt med hovedbanen Vestbanen, som den har flere stationer tilfælles med. Til daglig drives de to baner dog uafhængigt af hinanden.

Banen betjenes af linje B og i myldretiderne desuden af linje Bx. Det inderste stykke mellem København H og Valby betjenes desuden af togene på Frederikssundsbanen, der her benytter Høje Taastrup-banens spor. Derudover ligger Høje Taastrup-banens spor sammen Køge Bugt-banens spor mellem København H og den tekniske station Skelbæk mellem Dybbølsbro og Carlsberg med valgfri sporbenyttelse i retning mod Skelbæk.

Historie 
Vestbanen fra København til Roskilde blev indviet i 1847 som den første jernbane i det nuværende Danmark. I 1864 blev der etableret en ny banegård i København, og indkørslen fra øst for nuværende Hvidovre Station blev flyttet, så der kørtes via Frederiksberg i stedet for via Valby. I 1911 indviedes den nuværende hovedbanegård, og banen lagdes stort set tilbage til sit gamle forløb, dog med kørsel med kørsel langs Ingerslevsgade i stedet for ad den i mellemtiden anlagte Sønder Boulevard.

I 1934 blev det ene af de tre hovedspor mellem København H og Valby elektrificeret til brug for S-tog. Desuden anlagdes endnu et spor til S-togene mellem København H og Enghave. Mellem de to spor anlagdes et S-togsværksted, der var i brug, indtil det nuværende åbnede i Taastrup i 1968.

Enkeltsporet mellem Enghave og Valby blev udvidet til dobbeltspor i 1941, og på samme tid blev S-banen forlænget til Vanløse på Frederikssundsbanen. I 1953 blev der anlagt nye spor til S-banen langs Vestbanen mellem Valby og Glostrup. Den var oprindelig enkeltsporet mellem Hvidovre og Glostrup men blev udvidet til dobbeltspor i 1963, kort før S-banen blev forlænget til Taastrup.

I mange år endte S-togene i Taastrup, hvor de fleste regionaltog stoppede, så man kunne skifte. I 1986 blev denne funktion flyttet til den nye Høje Taastrup Station et par kilometer mod vest på den anden side af S-togsdepotet. Stationen blev bygget i et åbent område, der var planlagt til at blive et mindre regionalt center, og stationen selv forestillede man sig som aflastning for den centrale København H. Derfor stopper alle fjerntog mod vest ved stationen. Området omkring stationen er efterhånden blevet bebygget, men de store planer om den som et andet centralt område har den aldrig rigtig levet op til.

Omkring 2000 nåede planer om at forlænge S-banen fra Høje Taastrup til Roskilde et forholdsvis fremskredet stadie, før de endeligt blev opgivet i maj 2002. Planerne dukker stadig lejlighedsvis op.

Stationer

Kilder og litteratur 
 Vestegnen og jernbanen gennem 150 år af Morten Flindt Larsen, John Poulsen m.fl. Bane bøger, 1997. 
 S-banen 1934-2009 af Morten Flindt Larsen og John Poulsen. Bane bøger, 2009. 

Jernbanestrækninger i Danmark
S-togs-strækninger
Total

Total kan have flere betydninger:

 2 (tal) – et tal
 2tal – en tidligere kæde af elektronikbutikker
 Total S.A. – et fransk olieselskab
 Dualis – det grammatiske total
 Total (band) – amerikansk musikgruppe
Vestre Ringvej (Næstved)

Vestre Ringvej er en 5,6 km ringvej der går vest om Næstved, den er en del af primærrute 22 og åbnet for trafik den 12 september 1997, efter problemer med meget tung trafik ind i gennem Næstved by. Vejen er med til at lede trafikken fra primærrute 22 uden om Næstved, der skal videre til Slagelse , Fyn og Jylland.. 

Vejen starter i Østre Ringvej og føres mod vest, den passere industrivej i Ydernæs hvor mange store erhvervsvirksomheder ligger, den passere derefter svingbroen over Næstved Kanal og derefter sekundærrute 265 Karrebækvej i en stor rundkørsel, og hvorfra der er forbindelse til Næstved C og Karrebæksminde. Vejen forsætter nogle km videre i åbent land, og ender til sidst i en rundkørsel ved Slagelsevej, hvorfra vejen forsætter videre mod Slagelse.

Vejdirektoratet er i gang med at bygge (primærrute 54) Ring Nord, der er en ny omfartsvej der går nord om Næstved. Vejen bliver en 2+1 sporet motortrafikvej og bliver ca. 7 km lang, den nye omfartsvejen bliver tilkoblet den eksisterede rundkørsel ved Vestre Ringvej og Slagelsevej.

Vejdirektoratet har ligeledes lavet en forundersøgelse om at udbygge primærrute 22 mellem Slagelse og Næstved til en evt 2+1 sporet motortrafikvej, en motortrafikvej vil blive tilsluttet den eksisterede rundkørsel ved Vestre Ringvej..

Kilder 

Veje i Næstved
Ringveje i Danmark
Ring 3 (Helsingør)

Ring 3, ofte benævnt ◯ 3 eller O3, er en ca. 4,6 km lang ringvej der går igennem den vestlige del af Helsingør. Ringvejen skal være med til at få den tunge trafik uden om Helsingør, og er med til at fordele trafikken mod  Hillerød, Helsinge og København. 

Vejen starter i Sct. Anna Gade og føres derefter mod vest, den forsætter derefter videre som Claessensvej, Marienlyst Alle, Gl. Hellebækvej og Gefionsvej, hvor den går sammen med Ring 2. Derefter forsætter den som Esrumvej og går mod syd som Klostermosevej, hvor den passerer E47 (Kongevejen), hvorfra der er forbindelse til København og Helsingør C. Herfra føres vejen videre mod syd og passerer Nørrevej Ring 2, og lokalbanen mellem Helsingør og Hillerød samt Øresundsbanen mellem Helsingør og København. Vejen ender til sidst i Strandvejen i Snekkersten syd for Helsingør.

Kilder 

Ringveje i Danmark
Transport i Helsingør
Ring 2 (Hillerød)

Ring 2  ofte benævnt  O2 er en  ca. 20 km lang ringvej, der går hele vejen uden om  Hillerød. Ringvejen skal få den tunge trafik uden om Hillerød og skal være med til at fordele trafikken mod Helsinge, Roskilde, København og Hørsholm.

Vejen starter i Roskildevej   primærrute 6 ved  Hillerødmotorvejens  forlængelse og tilslutningsanlægget Hillerød Ø og føres derefter syd om Hillerød. Vejen fortsætter derefter som  Overdrevsvejen og passerer Roskildevej, hvor der er forbindelse til Hillerød S-C, derefter passerer den syd om det kommende nye Nordsjællands Hospital, som kommer til at stå færdig i 2020, og under lokalbanen mod Hundested /Frederiksværk og S-togs banen mod København. Vejen fortsætter og passerer sekundærrute 201  Københavnsvej, hvor der er forbindelse til Hillerød Ø og København. Derefter går vejen i et tilslutningsanlæg i Isterødvejen, hvor den fortsætter som en  motortrafikvej.

Vejen fortsætter under lokalbanen mellem Hillerød og Helsingør og gennem skoven Stenholtvang  og passerer Fredensborgvej med frakørsel til Hillerød C, og derefter frakørsel mod Kagerup. Vejen fortsætter nord om Hillerød, hvor den passerer Gadevangsvej med frakørsel til Hillerød V og Hillerødmotorvejen forlængelsen i en tilslutningsanlæg med frakørsel til København, Roskilde og Helsinge. Den passerer endnu et tilslutningsanlæg, hvor der er frakørsel til Hillerød S-C og Frederiksværk. Ring 2 ender i Roskildevej, hvor der er frakørsel til Hillerød Ø og Roskilde (primærrute 6) og (O2). .

Kilder 

Ringveje i Danmark
Transport i Hillerød
Twilight Struggle

Twilight Struggle er et kortbaseret brætspil for to spillere, som udspiller sig under den kolde krig. Den ene spiller spiller som USA og den anden som Sovjetunionen. Spillet rummer elementer som statskup, risikoen for atomkrig og rumkapløbet.

Modtagelse 
Twilight Struggle vandt Charles S. Roberts pris i 2005 for Best Modern Era boardgame, og i 2006 International Gamers Award for Bedste Krigsspil (Best Wargame) og Bedste spil for 2 spillere (Best 2 Player Game). Det blev det første spil nogensinde til at vinde to International Gamers Awards. Twilight Struggle blev endda nomineret til Diana Jones Award for Excellence in Gaming. I 2007 nomineredes spillet af Games Magazine for Bedste historiske simulation (Best Historical Simulation).

Kilder 
 Twilight Struggle på Board Game Geek

Noter 

Brætspil
Kortspil
Treuhandanstalt

Treuhandanstalt, eller bare Treuhand, var en institution ejet af den tyske stat, der havde til opgave at privatisere eller afvikle de statsligt ejede folkeselskaber (VEB) i det tidligere DDR efter Tysklands genforening. Selskabet virkede i 1990-94.

Treuhandanstalt var et stort projekt, hvor den tyske stat skulle omstrukturere erhvervslivet i det tidligere DDR. Treuhandanstalt blev etableret ved den lov (Gesetz zur Privatisierung und Reorganisation des volkseigenen Vermögens (Treuhandgesetz)), som DDR's parlament, Volkskammer, vedtog 1990 i forbindelse med aftalerne om Tysklands genforening. 

Treuhandanstalt havde til opgave at privatisere eller afvikle omkring 8.500 virksomheder med over fire millioner medarbejdere i det tidligere DDR, herunder også 2,4 millioner hektar landbrugsjord og skove. DDR-virksomhederne var ofte ikke konkurrencedygtige i forhold til vestlige og vesttyske virksomheder, hvorfor en række virksomheder ikke kunne privatiseres, men i stedet måtte afvikles. Som følge af de betydelige omvæltninger, der førte til nedlæggelse af arbejdspladser i det tidligere DDR, var Treuhandanstalt udsat for kritik fra flere sider.

Afvklingen af DDR-virksomheder blev afsluttet i 1994, og fra nytår 1995 skiftede Treuhandanstalt derfor navn til Bundesanstalt für vereinigungsbedingte Sonderausgaben.

Treuhandanstalts chef Detlev Karsten Rohwedder blev myrdet i 1991, formentlig af Rote Armee Fraktion, men forbrydelsen er uopklaret.

Eksterne links 

Tysklands politik
Tysklands historie
Etableret i 1990
Ophørt i 1994
Statsejede virksomheder fra Tyskland
Brede

Brede er et villakvarter i Lyngby-Taarbæk Kommune beliggende lidt nord for København. Bebyggelsen er opstået omkring Mølleåen, hvor der langt tilbage i middelalderen har været anlagt vandmøller. Grundet vandkraften langs Mølleåen i Brede har der i området været forskellig produktionsvirksomheder langt tilbage i tiden. Fra 1628 er der i Brede blevet fremstillet krudt, ligesom der har været kobberværk og fra 1832 klædefabrik. Flere af de oprindelige industribygninger er i dag ejet af Nationalmuseet og udgør Brede Værk.

Nær Brede ligger Danmarks Tekniske Universitet og Frilandsmuseet.

Se også 
 Brede Station

Lokaliteter i Lyngby-Taarbæk Kommune
Kvarterer i Danmark
Jack and Jill

Jack and Jill  er en amerikansk komediefilm fra 2011 instrueret af Dennis Dugan med den amerikanske skuespiller Adam Sandler i dobbelte hovedroller som tvillingerne Jack og Jill. Sandler med medforfatter på manuskriptet og producerede filmen, der blev distribueret af Columbia Pictures. Filmen havde premiere den 11. november 2011.

Filmen var en kommerciel succes og indtjente globalt mere end 149 millioner dollars, men fik hård kritik af anmelderne. Filmens vurdering på Rotten Tomatoes er blot 3% og filmen indgår på flere lister over verdens dårligste film. Det er den eneste film, der ved den satiriske Golden Raspberry Awards har "vundet" i samtlige kategorier.

Filmen handler om tvillingeparret Jack og Jill, begge spillet af Sandler. Jack er den dygtige tvilling med en god karriere m.v., der får besøg af sin knap så dygtige, men særdeles pinlige, tvilligesøster Jill.

I filmen medvirker også Al Pacino, der for sin præstation ved den 32. Razzie-Uddeling modtog en Razzie Award.

Medvirkende
 spillede filmens to hovedroller]]
 Adam Sandler som Jack Sadelstein /Jill Sadelstein
 Al Pacino som sig selv
 Katie Holmes som Erin Sadelstein
 Eugenio Derbez som Felipe / Felipess bedstemor
 Tim Meadows som Ted
 Nick Swardson som Todd
 Allen Covert som Otto
 Elodie Tougne som Sofie Sadelstein
 Rohan Chand som Gary Sadelstein
 Geoff Pierson som Carter Simmons
 Valerie Mahaffey som Bitsy Simmons
 Gad Elmaleh som Xavier
 Gary Valentine som Dallas
 Kristin Davis som Delilah

Noter

Ekterne links
 
 

Komediefilm fra USA
Amerikanske film fra 2011
Den 32. Razzie-Uddeling

Den 32. Razzie-Uddeling er en 32. uddeling af prisen Golden Raspberry Award, også kaldet "Razzie", der blev uddelt til de værste Hollowood-produktioner i filmåret 2011. Prisuddelingen blev afholdt den 1. april 2012 i Santa Monica i Californien, og er den eneste gang, hvor uddelingen er blevet afholdt senere end Oscaruddelingen. Nomineringerne blev dog offentliggjort i forbindelse med Oscaruddelingerne, men arrangørerne af Razzie-awarden ville gerne uddele priserne den 1. april, der i USA er kendt som "April Fool's Day".

Adam Sandler modtog med seks nomineringer som person, og 23 nomineringer for en film han var involveret i, et rekordstort antal nomineringer ved Razzie-awarden.

Prisen for "Værste Filmhold" blev ikke som tidligere givet af juryen, men var blevet overladt til en internetafstemning via Rotten Tomatoes. Der blev givet i alt 35.117 stemmer. 

Filmen Jack and Jill blev med 12 nomineriner nomineret i alle kategorier (herunder flere gange i kategorierne for "Værste mandlige birolle" og "Værste kvindelige birolle") og blev vinder i hver og en af dem, hvilket var første og (pr. 2015) eneste gang en film har "vundet" alle kategorier.

Priser og nomineringer

Noter

Golden Raspberry Awards
Begivenheder i 2012